રાહુલ ગાંધીએ કૉંગ્રેસ પ્રમુખ થયાના સાત મહિના બાદ ટીમ જાહેર કરી. અપેક્ષા મુજબ છાપેલાં કાટલાંને સ્થાન મળ્યું નથી તો જે રાજ્યોમાં કૉંગ્રેસ કશું ઉકાળી શકતી નથી તેવાં રાજ્યોને પણ બાકાત રખાયાં છે. ઉત્તર પ્રદેશને ખૂબ મહત્ત્વ અપાયું છે. બિહાર, બંગાળ અને આન્ધ્રપ્રદેશમાં તેનો કોઇ જનાધાર નથી એટલે ત્યાંથી કોઈનો કારોબારી સમાવેશ કરવામાં આવ્યો નથી. એટલું જ નહીં જ્ઞાતિને પણ ધ્યાનમાં લેવામાં આવી છે. બિહારમાં જો આરજેડી સાથે સમજૂતી થાય તો પણ તેને ફાળે વધુ બેઠક આવે તેમ નથી. બંગાળમાં મુખ્ય લડાઇ ભાજપ અને તૃણમુલ વચ્ચે થશે. આન્ધ્રમાં ટીડીપી અને વાયએસઆર અને ભાજપનો જંગ જામશે. આથી રાહુલે સમજી વિચારીને જ સોનાની જાળ પાણીમાં નાંખી નથી.